pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-2 กระทรวงจับมือ สร้างมาตรฐานท่องเที่ยวมั่นใจปลอดภัยด้วยสาธารณสุข  มอบสัญลักษณ์ "SHA" แก่ผู้ประกอบการที่ผ่านเกณฑ์
วันอังคารที่ 26 พฤษภาคม 2563
2 กระทรวงจับมือ สร้างมาตรฐานท่องเที่ยวมั่นใจปลอดภัยด้วยสาธารณสุข  มอบสัญลักษณ์ "SHA" แก่ผู้ประกอบการที่ผ่านเกณฑ์
กระทรวงการท่องเที่ยวและกีฬา กระทรวงสาธารณสุข ร่วมกันแถลงข่าว โครงการยกระดับอุตสาหกรรมท่องเที่ยวไทยมาตรฐานความปลอดภัยด้านสุขอนามัย หรือ Amazing Thailand Safety & Health Administration : SHA
บ่ายวันนี้ (25 พฤษภาคม 2563) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายโชติ ตราชู ปลัดกระทรวงการท่องเที่ยวและกีฬา แพทย์หญิงพรรณพิมล วิปุลากร อธิบดีกรมอนามัย กระทรวงสาธารณสุข และนายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) ร่วมกันแถลงข่าวโครงการยกระดับอุตสาหกรรมท่องเที่ยวไทยมาตรฐานความปลอดภัยด้านสุขอนามัย หรือ Amazing Thailand Safety & Health Administration : SHA โดยความร่วมมือของกระทรวงสาธารณสุขและกระทรวงการท่องเที่ยวและกีฬา และภาคเอกชนเพื่อยกระดับมาตรฐานอุตสาหกรรมท่องเที่ยวควบคู่มาตรฐานความปลอดภัย ด้านสุขอนามัย โดยมีผู้บริหารระดับสูงของหน่วยงานต่าง ๆ ที่เกี่ยวข้องเข้าร่วมงานฯ ณ ห้องแกรนด์ บอลรูม ชั้น 2 โรงแรม ดิ แอทธินี โฮเทล แบงค็อก ถนนวิทยุ เขตปทุมวัน กรุงเทพมหานคร
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า จากสถานการณ์ การระบาดของโรคติดเชื้อไวรัสโคโรนา 2019 หรือ โควิด-19 ตั้งแต่ช่วงต้นปี 2563 ที่ผ่านมา ทําให้ทั่วโลกรวมทั้งประเทศไทยมีจํานวนผู้ติดเชื้อและผู้เสียชีวิตจํานวนมาก แต่นับจากปลายเดือนเมษายนจนถึงเดือนพฤษภาคมนี้ ประเทศไทยมีแนวโน้มที่จะสามารถควบคุมโรคได้ดีขึ้นตามลําดับ ซึ่งเป็นผลจากการดําเนินมาตรการด้านการควบคุมโรคที่ใช้หลายมาตรการควบคู่กัน และที่สําคัญเกิดจากความร่วมมือของประชาชนทุกคน และทุกภาคส่วนเพื่อยับยั้งการแพร่ระบาดของโรค อีกทั้งยังเห็นภาพของการช่วยเหลือกันอีกด้วย ซึ่งในขณะนี้ ศูนย์บริหารสถานการณ์โควิด-19 หรือ ศบค. ได้มีการผ่อนปรนมาตรการป้องกันโรคและกําหนดแนวทางปฏิบัติ ที่เป็นมาตรฐานกลางของแต่ละกิจการและกิจกรรม โดยคํานึงถึงปัจจัยด้านสาธารณสุขเป็นหลัก และพิจารณาปัจจัยด้านสังคมและเศรษฐกิจเพิ่มเติม เพื่อให้ประชาชนและผู้ประกอบการได้มีการปรับตัวให้สอดคล้องกับมาตรการป้องกันการแพร่ระบาดของโรคและสามารถเดินทางได้มากขึ้นในการผ่อนปรนระยะถัดไป ให้ประเทศไทยผ่านวิกฤติครั้งนี้ไปด้วยกัน ทั้งนี้ กระทรวงสาธารณสุขมีความยินดีอย่างยิ่ง ที่จะร่วมมือและสนับสนุนการสร้างความเชื่อมั่นให้กับการท่องเที่ยวของประเทศไทย ที่จะกลับมาเป็นประเทศผู้นําด้านการท่องเที่ยวของโลกอีกครั้ง
นายโชติ ตราชู ปลัดกระทรวงการท่องเที่ยวและกีฬา กล่าวว่า จากวิกฤติดังกล่าว อุตสาหกรรมท่องเที่ยวเป็นอุตสาหกรรมแรกที่ได้รับผลกระทบและอาจจะเป็นอุตสาหกรรมสุดท้ายที่ฟื้นกลับเข้าสู่ภาวะปกติซึ่งมีความจําเป็นอย่างยิ่งที่ต้องปรับตัวครั้งสําคัญเพื่อให้เกิดความยั่งยืนในอนาคต กระทรวงการท่องเที่ยวและกีฬา จึงได้มอบหมายให้ ททท. ปรับนโยบายให้สอดคล้องกับมติคณะรัฐมนตรีภายใต้พันธกิจของ ททท. โดยนโยบายเร่งด่วนที่สําคัญ คือ การยกระดับมาตรฐานด้านความสะอาดและสุขอนามัย ตามแนวคิด "ซ่อม-สร้าง
รัฐบาลไทย-ข่าวทำเนียบรัฐบาล-“ปลัดพาณิชย์”บุกโรงคัดแยกไข่ไก่ของ “ซีพีเอฟ” การันตีไม่มีปัญหาขาดแคลนแน่นอน [กระทรวงพาณิชย์]
วันพุธที่ 1 เมษายน 2563
“ปลัดพาณิชย์”บุกโรงคัดแยกไข่ไก่ของ “ซีพีเอฟ” การันตีไม่มีปัญหาขาดแคลนแน่นอน [กระทรวงพาณิชย์]
“ปลัดพาณิชย์”บุกโรงคัดแยกไข่ไก่ของ “ซีพีเอฟ” การันตีไม่มีปัญหาขาดแคลนแน่นอน
“ปลัดพาณิชย์”ลงพื้นที่ตรวจสอบสถานการณ์ไข่ไก่ที่โรงงานคัดแยกของซีพีเอฟ แจ้งผู้บริโภคมั่นใจได้จะมีไข่ไก่บริโภคอย่างเพียงพอ ไม่มีปัญหาขาดแคลนแน่นอน หลังมีไข่ไก่เข้าสู่ตลาดอย่างต่อเนื่อง
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า กระทรวงพาณิชย์ได้ร่วมกับนายณัฐพงศ์ ศิริชนะ ผู้ว่าราชการจังหวัดนครนายก พล.ต.ต.วิชัย สังข์ประไพ คณะที่ปรึกษารัฐมนตรีว่าการกระทรวงพาณิชย์ และนายประสิทธิ์ บุญดวงประเสริฐ ประธานคณะผู้บริหาร บริษัท เจริญโภคภัณฑ์อาหาร จํากัด (มหาชน) หรือ ซีพีเอฟ ลงพื้นที่ติดตามสถานการณ์การผลิตไข่ไก่ ณ โรงงานคัดแยกและบรรจุไข่ไก่ของซีพีเอฟ เพื่อสร้างความมั่นใจให้กับผู้บริโภคว่าประเทศไทยมีไข่ไก่เพื่อการบริโภคเพียงพอ และทางซีพีเอฟ ซึ่งเป็นหนึ่งในผู้ผลิตและจําหน่ายไข่ไก่ ก็พร้อมที่จะเร่งกระจายไข่ไก่ให้ถึงมือผู้บริโภคอย่างเต็มที่
“หลังจากที่ลงพื้นที่มาตรวจสอบที่โรงคัดแยก พบว่า โรงงานซีพีเอฟแห่งนี้มีปริมาณไข่ไก่จากฟาร์มป้อนเข้าสู่โรงงานอย่างต่อเนื่องตามภาวะกําลังผลิตปกติ ปริมาณไข่ไก่มีอยู่ในระบบเป็นจํานวนมาก และมีการกระจายออกสู่ช่องทางต่างๆ อย่างต่อเนื่อง และรวดเร็ว ทั้งยังมีไข่ไก่ที่เตรียมส่งออกนอกราชอาณจักร อีกประมาณ 8-9 แสนฟอง ซึ่งไข่ไก่ส่วนนี้จะนําเข้าสู่ตลาดภายในประเทศ โดยไข่ไก่จํานวนดังกล่าวจะทยอยเข้าสู่ตลาดอย่างต่อเนื่อง จึงอยากให้ประชาชนผู้บริโภคมั่นใจได้ว่าปริมาณไข่ไก่จะเข้าสู่ตลาดอย่างเพียงพอ และป้อนความต้องการของผู้บริโภคได้ เพราะซีพีเอฟ ซึ่งเป็นผู้ผลิตและจําหน่ายไข่ไก่รายใหญ่ของไทยรายหนึ่ง ได้ยืนยันแล้วว่าพร้อมที่จะผลิตและเร่งกระจายอย่างต่อเนื่อง”นายบุณยฤทธิ์กล่าว
ทั้งนี้ ในปัจจุบัน กระทรวงพาณิชย์ได้ออกประกาศคณะกรรมการกลางว่าด้วยราคาสินค้าและบริการ (กกร.) ห้ามส่งออกไข่ไก่ไปนอกราชอาณาจักรเป็นเวลา 30 วัน เพื่อชะลอการส่งออกไข่ไก่ไปตลาดต่างประเทศ และเพื่อให้ในประเทศมีไข่ไก่เพื่อการบริโภคอย่างเพียงพอ หลังจากที่ผู้บริโภคมีความต้องการซื้อไข่ไก่เพิ่มขึ้น จากการที่ต้องกักตัวเองอยู่ในบ้าน จากการป้องกันการแพร่ระบาดของไวรัสโควิด-19
สําหรับบริษัทซีพีเอฟ ได้รับซื้อไข่ไก่จากฟาร์มในเครือข่ายที่มีที่ตั้งในจังหวัดชลบุรี จันทบุรี นครราชสีมา นครนายก มาคัดแยกและบรรจุเป็นแบรนด์ซีพี กระจายสินค้าให้กับห้างสรรพสินค้าชั้นนํา เช่น เทสโก้ โลตัส แม็คโคร เซเว่น อีเลฟเว่น เฟรชมาร์ท (โซนภาคกลาง) โดยโรงคัดแยกแห่งนี้มีกําลังการผลิตในการคัดแยก 2.0 ล้านฟองต่อวัน บรรจุเพื่อจําหน่ายจํานวน 1.5 ล้านฟอง และนําไปแปรรูปอีกจํานวน 5 แสนฟอง ในขณะที่กําลังการผลิตไข่ไก่ออกสู่ตลาดทั้งประเทศของซีพีเอฟ มีประมาณ 6.5 ล้านฟองต่อวัน
>>>ติดตามข่าวสารพาณิชย์แบบฉับไว ส่งตรงถึงมือถือได้ที่ http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์ https://twitter.com/CNAOnlineTwit
รัฐบาลไทย-ข่าวทำเนียบรัฐบาล-​ผู้อำนวยการบริหาร UNICEF เข้าเยี่ยมคารวะนายกรัฐมนตรี
วันพุธที่ 17 ตุลาคม 2561
​ผู้อํานวยการบริหาร UNICEF เข้าเยี่ยมคารวะนายกรัฐมนตรี
​ผู้อํานวยการบริหาร UNICEF เข้าเยี่ยมคารวะนายกรัฐมนตรี
วันนี้ (17 ตุลาคม 2561) เวลา 09.00 น. นางเฮนเรียตตา ฟอร์ (Mrs. Henrietta Fore) ผู้อํานวยการบริหารองค์การทุนเพื่อเด็กแห่งสหประชาชาติ (United Nations Children’s Fund – UNICEF) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเดินทางเยือนไทย ณ ห้องสีม่วง ตึกไทยคู่ฟ้า ทําเนียบรัฐบาล สรุปสาระสําคัญการหารือ ดังนี้
นายกรัฐมนตรีกล่าวยินดีที่ได้พบกับนางเฮนเรียตตา ฟอร์ และการเข้ารับตําแหน่งผู้อํานวยการบริหาร UNICEF เมื่อต้นปี 2561 ซึ่งทั้งสองฝ่ายแสดงความยินดีกับการครบรอบ 70 ปี ของการดําเนินการของ UNICEF ในประเทศไทย ที่มีความร่วมมือกันอย่างใกล้ชิดมาโดยตลอด นายกรัฐมนตรียังชื่นชมที่ UNICEF ในไทยมีการทํางานกับภาคส่วนต่าง ๆ ทั้งภาคประชาชน ภาคเอกชน และบุคคลที่มีชื่อเสียง เพื่อให้การดําเนินการเป็นไปอย่างสร้างสรรค์และเป็นรูปธรรมมากยิ่งขึ้น
ทั้งสองฝ่ายได้หารือในเรื่องเด็กและเยาวชน โดยที่ UNICEF ขอให้ไทยส่งเสริมโครงการที่เกี่ยวกับเด็กและเยาวชนที่ดีอยู่แล้วให้มีพัฒนาการที่ดีต่อไป อาทิ โครงการเงินอุดหนุนเพื่อการเลี้ยงดูเด็กแรกเกิด ซึ่งนายกรัฐมนตรีเน้นย้ําว่า รัฐบาลได้ดําเนินการอย่างต่อเนื่องเพื่อส่งเสริมและปกป้องสิทธิเด็ก โดยได้จัดทําร่างแผนพัฒนาเด็กและเยาวชนแห่งชาติ (ฉบับที่ 2) พ.ศ. 2561 - 2564 ที่มุ่งเน้นการพัฒนาคุณภาพชีวิตเด็กและเยาวชน เพื่อให้เด็กและเยาวชนมีคุณภาพชีวิตที่ดี มีทักษะการเรียนรู้และการใช้ชีวิตที่สอดคล้องกับบริบทสังคม และสามารถปรับตัวกับการเปลี่ยนแปลงของบริบทโลกได้ โดยเป็นพลเมืองที่สร้างสรรค์ มีจิตสํานึกต่อส่วนรวม และมีส่วนร่วมในการพัฒนาสังคม ทั้งนี้ การดําเนินการของรัฐบาลสอดคล้องกับยุทธศาสตร์ชาติ 20 ปี ที่ให้ความสําคัญกับประเด็นเยาวชน เนื่องจากเยาวชนเป็นกําลังสําคัญของประเทศทั้งในปัจจุบันและอนาคต
ทั้งสองฝ่ายต่างเห็นพ้องที่จะกระชับความร่วมมือในการดูแลเด็กโยกย้ายถิ่นฐานและการไร้รัฐในเด็กมากยิ่งขึ้น โดยไทยยินดีแบ่งปันประสบการณ์เพื่อเป็นแบบอย่างที่ดีให้แก่ประเทศอื่น ตลอดจนเรียนรู้จากประสบการณ์ของประเทศอื่น ๆ เพื่อนํามาปรับปรุงกับบริบทของไทย
ในช่วงท้าย ผู้อํานวยการบริหาร UNICEF ชื่นชมการดําเนินการเกี่ยวกับเด็กและเยาวชนของไทย พร้อมสนับสนุนให้ไทยสานต่อการดําเนินการที่มีประสิทธิภาพนี้ต่อไป ขณะที่นายกรัฐมนตรีกล่าวขอบคุณการทํางานของ UNICEF ในประเทศไทย และยืนยันความพร้อมที่จะกระชับความร่วมมือกับ UNICEF ในทุกมิติ
อนึ่ง องค์การทุนเพื่อเด็กแห่งสหประชาชาติ (United Nations Children’s Fund – UNICEF) ก่อตั้งขึ้นเมื่อ ปี 2489 โดยมีสํานักงานใหญ่ที่นครนิวยอร์ก สหรัฐอเมริกา มีวัตถุประสงค์เพื่อดูแลความเป็นอยู่ และคุ้มครองสิทธิของเด็กในประเทศต่าง ๆ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมทัพนักกีฬาพาราลิมปิก ชี้คนไทยไม่แพ้ชาติใดในโลก ยอมรับทุกคนมีศักยภาพเสมอกัน ย้ำรัฐบาลไม่ทอดทิ้งคนพิการ ดูแลสวัสดิการเท่าเทียมกับคนปกติ
วันเสาร์ที่ 22 ตุลาคม 2559
โฆษกรัฐบาลเผย นายกฯ ชื่นชมทัพนักกีฬาพาราลิมปิก ชี้คนไทยไม่แพ้ชาติใดในโลก ยอมรับทุกคนมีศักยภาพเสมอกัน ย้ํารัฐบาลไม่ทอดทิ้งคนพิการ ดูแลสวัสดิการเท่าเทียมกับคนปกติ
โฆษกรัฐบาลเผย นายกฯ ชื่นชมทัพนักกีฬาพาราลิมปิก ชี้คนไทยไม่แพ้ชาติใดในโลก ยอมรับทุกคนมีศักยภาพเสมอกัน ย้ํารัฐบาลไม่ทอดทิ้งคนพิการ ดูแลสวัสดิการเท่าเทียมกับคนปกติ
วันนี้ (14 ก.ย. 59) พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้ติดตามการแข่งขันกีฬาพาราลิมปิก 2016 ตั้งแต่วันแรก โดยฝากชื่นชมและให้กําลังใจทัพนักกีฬาไทยทุกคนที่ได้ทุ่มเททําผลงานอย่างเต็มที่ ซึ่งเพียงไม่กี่วันสามารถคว้ามาได้หลายเหรียญรางวัล ทั้งเหรียญทอง เหรียญเงิน เหรียญทองแดง เป็นอันดับต้นๆ ของเอเชียและอาเซียน
“ท่านนายกฯ ปรารภว่า คนไทยมีทักษะและความสามารถไม่แพ้ชาติในโลก ไม่ว่าคนพิการหรือคนปกติก็มีศักยภาพเสมอกัน มีเกียรติและศักดิ์ศรีในสังคมเช่นเดียวกัน โดยที่ผ่านมาคนพิการได้พิสูจน์ให้ทุกคนได้เห็นว่า ทั้งเรื่องกีฬา สิ่งประดิษฐ์ ทักษะฝีมือ ฯลฯ เราไม่เป็นเป็นสองรองใคร จึงอยากให้สังคมร่วมยกย่องในความสามารถของคนพิการ และเปิดโอกาสให้เขาได้แสดงออกเช่นเดียวกันคนทั่วไป”
พลตรี สรรเสริญ กล่าวต่อว่า รัฐบาลให้ความสําคัญกับนักกีฬาคนพิการด้วยการปฏิบัติ ไม่ใช่เพียงแค่กล่าวถึงเพื่อชื่นชมเท่านั้น โดยก่อนเดินทางไปแข่งขันได้มอบเงินเพื่อเป็นขวัญกําลังใจแก่นักกีฬาและผู้ฝึกสอน พร้อมทั้งเตรียมเงินอัดฉีดจากกองทุนพัฒนาการกีฬาแห่งชาติมอบให้ผู้ที่ได้รับเหรียญรางวัล และยังสนับสนุนการพัฒนาทักษะส่วนบุคคลและทีมให้สูงขึ้นภายใต้หลักการเดียวกับนักกีฬาปกติ
“นโยบายหลายเรื่องถูกกําหนดขึ้น เพราะรัฐบาลเชื่อมั่นว่าคนพิการไม่ได้ต้องการความเห็นใจ แต่ต้องการความเข้าใจ และไม่ถูกทอดทิ้ง จึงเร่งส่งเสริมและพัฒนาคุณภาพชีวิตคนพิการในทุกด้าน เช่น เพิ่มอัตราเบี้ยคนพิการจาก 500 บาท เป็น 800 บาทต่อเดือน กําหนดให้หน่วยงานของรัฐและสถานประกอบการเอกชน ต้องรับคนพิการเข้าทํางาน ในสัดส่วนผู้ปฏิบัติงาน 100 คนต่อคนพิการ 1 คน ปรับปรุงอารยสถาปัตย์เพื่ออํานวยความสะดวกแก่คนพิการและยังส่งเสริมให้คนพิการได้แสดงศักยภาพด้านต่าง ๆ เช่น เล่นดนตรี สร้างผลงานศิลปะ หารายได้เลี้ยงตนเองและครอบครัว รวมทั้งสงเคราะห์และฟื้นฟูสมรรถภาพด้านร่างกาย การศึกษา อาชีพ และสวัสดิการทุกด้านอย่างเสมอภาค เท่าเทียม ทั่วถึง และเป็นธรรม”
---------------------------
สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สุริยะ นำคณะผู้บริหาร เยี่ยมชมระบบเกษตรอัจฉริยะ พร้อมผลักดันภาคเกษตรอุตสาหกรรมของไทย ให้ก้าวเข้าสู่การเป็น Smart Agriculture
วันศุกร์ที่ 8 พฤศจิกายน 2562
รัฐมนตรีฯ สุริยะ นําคณะผู้บริหาร เยี่ยมชมระบบเกษตรอัจฉริยะ พร้อมผลักดันภาคเกษตรอุตสาหกรรมของไทย ให้ก้าวเข้าสู่การเป็น Smart Agriculture
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และคณะผู้บริหาร เดินทางเข้าเยี่ยมชม พร้อมหารือแนวทางการพัฒนาระบบเกษตรอัจฉริยะ (Smart Agriculture) ณ Tomakomai Smart Agriculture Plant จังหวัดฮอกไกโด ประเทศญี่ปุ่น
ประเทศญี่ปุ่น - วันนี้ (8 พฤศจิกายน 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมคณะ นายวิษณุ เครืองาม รองนายกรัฐมนตรี พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นางสาวสมจินต์ พิลึก ผู้ว่าการนิคมอุตสาหกรรมแห่งประเทศไทย และคณะผู้บริหาร เดินทางเข้าเยี่ยมชม พร้อมหารือแนวทางการพัฒนาระบบเกษตรอัจฉริยะ (Smart Agriculture) โดยมี Mr. Hajime Oshita President and CEO ให้การต้อนรับ ณ Tomakomai Smart Agriculture Plant จังหวัดฮอกไกโด ประเทศญี่ปุ่น
สําหรับ Tomakomai Smart Agriculture Plant ก่อตั้งขึ้นเพื่อใช้สําหรับทําการสาธิตและการตลาดธุรกิจเกษตรอัจฉริยะ ผลิตสินค้าเกษตร ได้แก่ มะเขือเทศเชอรี่และต้นอ่อน ด้วยการพัฒนาระบบการเกษตรอัจฉริยะ โดยการควบคุมสภาพอากาศขั้นสูงที่พัฒนาโดย Priva ประเทศเนเธอร์แลนด์ ซึ่งเป็นหนึ่งในพันธมิตรทางเทคนิคและเทคโนโลยีการใช้พลังงานที่เกี่ยวข้องกับก๊าซธรรมชาติ ชีวมวล พลังงานแสงอาทิตย์และพลังความร้อนใต้พิภพ ทั้งนี้ ระบบการเกษตรอัจฉริยะดังกล่าว จะสามารถช่วยให้การเพาะปลูกมีประสิทธิภาพในการตอบสนองต่อสภาพภูมิอากาศในภูมิภาคและสถานการณ์ด้านพลังงานต่างๆ ด้วยสาเหตุนี้ จึงทําให้มีการเพาะปลูกที่มั่นคงทุกที่หรือทุกเวลา โดยวิธีการออกแบบและควบคุมสภาพแวดล้อมที่เหมาะสมสําหรับพืชหลากหลายชนิด
ทั้งนี้ การศึกษาเยี่ยมชมแปลงสาธิต Smart Agriculture ในครั้งเพื่อเรียนรู้ในการนําเอาแนวคิดเกษตรอัจฉริยะมาใช้ในการพัฒนา ตั้งแต่กระบวนการปลูกไปจนถึงกระบวนการผลิตสินค้าเกษตรแปรรูปในรูปแบบของอุตสาหกรรมการเกษตร ซึ่งประเทศไทยได้ให้ความสําคัญ และจะผลักดันภาคเกษตรกรรมของไทย ให้ก้าวสู้การเป็น Smart Agriculture พร้อมจะนํามาปรับใช้กับแนวคิด “Thailand 4.0” ที่มุ่งเน้นและผลักดัน การเปลี่ยนแปลงโครงสร้างเศรษฐกิจอุตสาหกรรมของประเทศ เพื่อยกระดับเศรษฐกิจฐานรากให้เติบโตต่อไป #กระทรวงอุตสาหกรรม #เกษตรอัจฉริยะSmartAgriculture #รัฐมนตรีว่าการกระทรวงอุตสาหกรรม #รัฐมนตรีสุริยะ
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ร่วมเปิดงาน Medical Devices ASEAN 2018
วันพุธที่ 11 กรกฎาคม 2561
รัฐมนตรีช่วย ก.อุตฯ ร่วมเปิดงาน Medical Devices ASEAN 2018
รัฐมนตรีช่วย ก.อุตฯ ร่วมเปิดงาน Medical Devices ASEAN 2018
วันนี้ (11 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ร่วมเป็นประธานเปิดงาน Medical Devices ASEAN 2018 โดยภายในงานดังกล่าวมีการจัดแสดงอุปกรณ์ทางการแพทย์นานาชาติและการประชุมวิชาการทางการแพทย์ เพื่อพัฒนาคุณภาพและมาตรฐานของของธุรกิจบริการด้านสาธารณสุขและบุคลากรทางการแพทย์จากนานาประเทศ ตลอดจนผลักดันและพัฒนาอุตสาหกรรมทางการแพทย์ด้านเทคโนโลยีและนวัตกรรม เพื่อให้ประเทศไทยเป็นเมดิคัลฮับเอเชีย ซึ่งสอดคล้องกับนโยบาย Thailand 4.0 ของรัฐบาลในปัจจุบัน ณ ศูนย์แสดงสินค้าและการประชุม อิมแพ็ค เมืองทองธานี
รัฐบาลไทย-ข่าวทำเนียบรัฐบาล-SME Development Bank จัดงาน “ต่อยอดธุรกิจด้วยบริการแฟคตอริ่งสู่ Smart SMEs” หนุนผู้ประกอบการ เสริมสภาพคล่องธุรกิจ ให้มีทุนหมุนเวียนต่อเนื่อง
วันอังคารที่ 10 ตุลาคม 2560
SME Development Bank จัดงาน “ต่อยอดธุรกิจด้วยบริการแฟคตอริ่งสู่ Smart SMEs” หนุนผู้ประกอบการ เสริมสภาพคล่องธุรกิจ ให้มีทุนหมุนเวียนต่อเนื่อง
ธพว. จัดงาน “ต่อยอดธุรกิจด้วยบริการแฟคตอริ่งสู่ Smart SMEs” โดยเชิญผู้ประกอบการ SMEs อาทิ ธุรกิจรับเหมาก่อสร้าง ธุรกิจขายปลีก-ส่ง อุปโภค-บริโภค ที่จดทะเบียนเป็นนิติบุคคล เข้าร่วมรับฟัง แนะนําบริการสินเชื่อของธนาคารและขอรับฟังข้อเสนอแนะ
ในวันนี้ (10 ตุลาคม 2560) นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) จัดงาน “ต่อยอดธุรกิจด้วยบริการแฟคตอริ่งสู่ Smart SMEs” โดยเชิญผู้ประกอบการ SMEs อาทิ ธุรกิจรับเหมาก่อสร้าง ธุรกิจขายปลีก-ส่ง อุปโภค-บริโภค ที่จดทะเบียนเป็นนิติบุคคล เข้าร่วมรับฟัง แนะนําบริการสินเชื่อของธนาคารและขอรับฟังข้อเสนอแนะ หลักเกณฑ์แนวทางปฏิบัติที่ให้ผู้ประกอบการรายเล็กเข้าถึงบริการสินเชื่อได้มากขึ้นและสอดคล้องกับข้อเท็จจริงสภาพแวดล้อมของธุรกิจและคู่ค้าด้วยสินเชื่อ Factoring เพื่อมาตรการเร่งเบิกจ่ายแฟคตอริ่งทั่วไทยในวันเดียว และ มาตรการเร่งเบิกจ่ายแฟคตอริ่งคู่ค้าเอกชน ระยะที่ 2 วงเงินรวม 12,000 ล้านบาท เพื่อช่วยเหลือผู้ประกอบการ SMEs เสริมสภาพคล่องธุรกิจในช่วงเศรษฐกิจชะลอตัว ซึ่งจะช่วยให้ผู้ประกอบการที่มีปัญหาเงินจมจากการส่งสินค้าและยังไม่สามารถเรียกเก็บเงินจากคู่ค้าได้มีเงินทุนหมุนเวียนไม่สะดุด ฟรี! ยกเว้นค่าธรรมเนียมบริการจัดเก็บหนี้ ( อัตราเหมาจ่าย 1,000 บาท/ราย/ลูกหนี้ หรือ 0.1-1 % ของมูลหนี้ที่นํามาโอนสิทธิ ) โดยรับซื้อหนี้การค้าสูงถึง 90% ของมูลหนี้ที่รับโอนสิทธิ์ ให้วงเงินสูงสุด 15 ล้านบาท ตั๋วสัญญาใช้เงินแต่ละฉบับสูงสุดไม่เกิน 180 วัน อัตราดอกเบี้ยพิเศษ MFR -1%* ต่อปี (*กรณีลูกค้าที่มีลูกหนี้การค้าเป็นหน่วยงานราชการ) ซึ่งจะช่วยให้ผู้ประกอบการ SMEs ลดต้นทุนดําเนินงาน พร้อมทั้งยังเสริมสภาพคล่องกิจการ ให้มีเงินทุนต่อเนื่องไม่ต้องรอเรียกเก็บเงินจากลูกหนี้การค้าเป็นเวลานาน โดยครั้งนี้มีผู้ประกอบการ SMEs สนใจเข้าร่วมงานและใช้บริการแฟคตอริ่งจํานวนกว่า 20 กิจการ ณ สํานักงานใหญ่ SME Development Bank
ทั้งนี้ ภายในงานยังส่งเสริมให้ผู้ประกอบการพัฒนาศักยภาพธุรกิจ ก้าวสู่ SMART SMEs โดยเพิ่มขีดความสามารถในการแข่งขัน สร้างโอกาสทางการตลาด ผลักดันปรับตัวทางธุรกิจสู่ยุคดิจิทัล 4.0 และจะต่อยอดดําเนินการจัดอบรมให้ความรู้ที่เกี่ยวข้องเกี่ยวกับ พรบ.การจัดซื้อจัดจ้าง และบริการพัสดุภาครัฐ พ.ศ. 2560 เพื่อรองรับการปรับตัวในการดําเนินธุรกิจและสร้างความเข้าใจที่ดีกับธุรกิจของผู้ประกอบการ SMEs ในการปฏิบัติงานกับหน่วยงานภาครัฐ
สําหรับผู้ประกอบการที่สนใจ เพียงนําเอกสารการแจ้งหนี้ของลูกหนี้การค้าที่ผ่านกระบวนการวางบิลเรียบร้อยแล้ว มาติดต่อใช้บริการแฟคตอริ่ง เปลี่ยนเอกสารใบแจ้งหนี้เป็นเงินสดกับธนาคาร โดยไม่ต้องรอให้ครบกําหนดเรียกเก็บเงินจากลูกหนี้การค้ารับเงินคืนได้ภายใน 1 วัน สามารถสอบถามข้อมูลได้ที่ ธพว.ทุกสาขาทั่วประเทศ หรือติดต่อ Call Center โทร. 1357 และติดตามข่าวสารของ ธพว. ผ่านช่องทาง facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม โทร. 085-980-7861,02-265-4574-5
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดการประชุม APEC TELWG ครั้งที่ 56
วันศุกร์ที่ 15 ธันวาคม 2560
รมว.ดิจิทัลฯ เป็นประธานเปิดการประชุม APEC TELWG ครั้งที่ 56
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดการประชุม “APEC Telecommunications and Information Working Group” (APEC TELWG) ครั้งที่ 56 โดยการประชุมฯ ครั้งนี้ จัดขึ้นระหว่างวันที่ 10-15 ธันวาคม 2560 ณ โรงแรมอนันตรา สยาม กรุงเทพฯ ซึ่งมีผู้แทนจากรัฐบาลของ 21 ประเทศ ในกลุ่มความร่วมมือด้านเศรษฐกิจภูมิภาคเอเชีย-แปซิฟิกเข้าร่วมการประชุมดังกล่าว ทั้งนี้ รัฐมนตรีว่าการกระทรวงดิจิทัลฯ ได้กล่าวถึงการดําเนินงานในการพัฒนาเศรษฐกิจดิจิทัลของประเทศไทย ซึ่งปัจจุบันมีพัฒนาอย่างก้าวกระโดดด้วยแรงขับเคลื่อนของคนรุ่นใหม่ผ่านการสนับสนุนจากภาครัฐ ภาคเอกชน รวมถึงผู้ที่มีส่วนเกี่ยวข้อง โดยการทํางานในปัจจุบัน ภาครัฐได้ให้ความสําคัญกับการจุดกระแสและเอื้อประโยชน์ต่อกลุ่มธุรกิจสตาร์ทอัพ เพื่อให้สังคมมีความตระหนักในเรื่องดังกล่าวเพราะถือเป็นสิ่งที่ทุกประเทศทั่วโลกกําลังให้ความสําคัญ ซึ่งเป็นการผลักดันประเทศไปสู่ยุค “ไทยแลนด์ 4.0” อย่างเป็นรูปธรรม เมื่อวันที่ 11 ธันวาคม 2560 ณ โรงแรมอนันตรา สยาม กรุงเทพฯ
*******************
รัฐบาลไทย-ข่าวทำเนียบรัฐบาล-บสย.ช่วย SMEs ฝ่าวิกฤต อนุมัติค้ำฯแล้ว  43,000 LG วงเงินกว่า 24,000 หมื่นล้านบาท
วันศุกร์ที่ 20 มีนาคม 2563
บสย.ช่วย SMEs ฝ่าวิกฤต อนุมัติค้ําฯแล้ว  43,000 LG วงเงินกว่า 24,000 หมื่นล้านบาท
บสย. ช่วย SMEs คนตัวเล็กฝ่าวิกฤต ออกหนังสือค้ําประกันสินเชื่อ (LG) เสริมสภาพคล่อง 43,000 ฉบับ วงเงินอนุมัติค้ําฯ กว่า 24,000 ล้านบาท พร้อมเร่งหารือทุกหน่วยงานออกมาตรการร่วม ลดผลกระทบ SMEs กลุ่มเสี่ยง ท่องเที่ยว อาชีพอิสระ รับผลกระทบโควิด-19
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้ให้ความช่วยเหลือผู้ประกอบการ SMEs ที่ได้รับผลกระทบจากวิกฤตเศรษฐกิจที่ต้องการเสริมสภาพคล่อง ตั้งแต่ช่วงต้นปี – 16 มีนาคม บสย. ได้อนุมัติหนังสือค้ําประกันสินเชื่อ หรือ LG ไปแล้วกว่า 43,000 ฉบับ คิดเป็นวงเงินอนุมัติค้ําประกันสินเชื่อกว่า 24,000 ล้านบาท โดยเดือนมกราคม 2563 อนุมัติ LG จํานวน 14,465 ฉบับ วงเงินอนุมัติค้ําประกันสินเชื่อกว่า 8,129 ล้านบาท เดือนกุมภาพันธ์ อนุมัติ LG จํานวน 21,946 ฉบับ วงเงินอนุมัติค้ําประกันสินเชื่อกว่า 10,547 ล้านบาท และ เดือนมีนาคม (1-16 มี.ค.) อนุมัติ LG จํานวน 6,586 ฉบับ วงเงินอนุมัติค้ําประกันสินเชื่อกว่า 5,896 ล้านบาท ผ่านโครงการค้ําประกันสินเชื่อไมโคร และ โครงการ Portfolio Guarantee Scheme หรือ PGS
ทั้งนี้ บสย. ยังได้ดําเนินมาตรการให้ความช่วยเหลือผู้ประกอบการ SMEs ต่อเนื่องที่ได้รับผลกระทบ ผ่านโครงการค้ําประกันสินเชื่อ “บสย. SMEs สร้างไทย ต่อเติม เสริมทุน” สําหรับลูกค้า บสย.ปัจจุบัน และลูกค้าใหม่ ร่วมกับธนาคารพันธมิตร เพื่อลดภาระผู้ประกอบการ โดยค้ําประกันเต็มจํานวนเงินกู้ใหม่ วงเงินค้ําประกันสูงสุดต่อรายไม่เกิน 30 ล้านบาท อายุโครงการ 10 ปี ฟรีค่าธรรมเนียมค้ําประกัน 2 ปีแรก วงเงินค้ําประกันสินเชื่อรวม 60,000 ล้านบาท โดยฟรีค่าธรรมเนียมค้ําประกันสินเชื่อ 2 ปี วงเงินค้ําประกันสูงสุดต่อรายไม่เกิน 30 ล้านบาท อายุโครงการ 10 ปี โดยมีวงเงินค้ําประกันสินเชื่อรวม 60,000 ล้านบาท
อีกทั้งยังมีมาตรการที่ช่วยลดภาระผู้ประกอบการ SMEs ได้แก่ 1. การขยายเวลาค้ําประกันสินเชื่อ กลุ่มลูกค้าเดิมของ บสย. ในโครงการค้ําประกันสินเชื่อ Portfolio Guarantee Scheme (PGS) ระยะ 5-7 โดยการขยายระยะเวลาค้ําประกันสินเชื่อ ออกไปอีก 5 ปี และยกเว้นค่าธรรมเนียมค้ําฯ 2.พักชําระค่าธรรมเนียม สูงสุด 12 เดือน และการให้คําปรึกษาโดย หมอหนี้ บสย. ผ่าน Call Center 02-890-9999 และ Line หมอหนี้ บสย. @doctor.tcg
ขณะนี้ บสย. สถาบันการเงินเฉพาะกิจ ธนาคารพาณิชย์ และหน่วยงานพันธมิตร ได้ประสานการทํางานอย่างใกล้ชิด เพื่อหามาตรการร่วมกันช่วยผู้ประกอบการกลุ่มอาชีพที่ได้รับผลกระทบทั้งในภาคธุรกิจท่องเที่ยว ภาคการเกษตร และธุรกิจที่เกี่ยวเนื่องอย่างเต็มที่ โดยเฉพาะกลุ่มอาชีพอิสระ ทั้งนี้เพื่อให้เป็นไปตามเป้าหมายและแผนงาน ปี 2563 เป้าค้ําประกันสินเชื่อ 100,500 ล้านบาท อนุมัติ LG 112,921 ฉบับ และช่วยผู้ประกอบการรายใหม่ 83,562 ราย
รัฐบาลไทย-ข่าวทำเนียบรัฐบาล-รมช.เกษตรฯ ร่วมคณะนายกรัฐมนตรี ลงพื้นที่ติดตามการบริหารจัดการน้ำ
วันพุธที่ 12 กุมภาพันธ์ 2563
รมช.เกษตรฯ ร่วมคณะนายกรัฐมนตรี ลงพื้นที่ติดตามการบริหารจัดการน้ํา
รมช.เกษตรฯ ร่วมคณะนายกรัฐมนตรี ลงพื้นที่ติดตามการบริหารจัดการน้ําและการพัฒนาหนองเล็งทราย อ.แม่ใจ จ.พะเยา หวังเพิ่มปริมาณน้ํากว่า 20 ล้าน ลบ.ม.
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ร่วมคณะนายกรัฐมนตรี (พลเอกประยุทธ จันทร์โอชา) ลงพื้นที่ติดตามการบริหารจัดการน้ําและการพัฒนาหนองเล็งทราย อ.แม่ใจ จ.พะเยา โดยได้มีการรับฟังการรายงานการบริหารจัดการน้ําหนองเล็งทรายจากอธิบดีกรมชลประทาน (นายทองเปลว กองจันทร์) และการรายงานการเตรียมรับสถานการณ์ภัยแล้งจากอธิบดีกรมฝนหลวงและการบินเกษตร (นายสุรสีห์ กิตติมณฑล)
ทั้งนี้ กรมชลประทานมีแนวทางในการพัฒนาหนองเล็งทราย โดยโครงการชลประทานพะเยาได้วางแนวทางในการพัฒนาและปรับปรุงพื้นที่หนองเล็งทราย โดยการเพิ่มประสิทธิภาพการกักเก็บน้ํา (ฝาย คสล.เดิม) ให้สามารถเก็บกักน้ําได้เพิ่มมากขึ้น มีการปรับปรุงและฟื้นฟูร่องน้ําเดิม ให้มีขนาดกว้าง 100 เมตร ยาว 11 กิโลเมตร รวมทั้งฟื้นฟูแก้มลิง พร้อมอาคารประกอบพื้นที่ประมาณ 200 ไร่ หากดําเนินการแล้วเสร็จ จะสามารถเพิ่มปริมาณน้ําในหนองเล็งทรายได้กว่า 20 ล้าน ลบ.ม. มีพื้นที่ได้รับประโยชน์ประมาณ 10,000 ไร่
สําหรับการเตรียมรับสถานการณ์ภัยแล้งจากกรมฝนหลวงและการบินเกษตรนั้น พร้อมตั้งหน่วยปฏิบัติการฝนหลวงตั้งแต่ วันที่ 17 กุมภาพันธ์ 2563 เป็นต้นไปได้วางแผนบรรเทาปัญหาหมอกควันและไฟป่า ลดความหนาแน่นของหมอกควัน และลดปัญหาฝุ่นละอองขนาดเล็ก PM2.5 รวมทั้งการเพิ่มความชุ่มชื้นให้กับพื้นท่ีป่าไม้ ยับยั้งการเกิดพายุลูกเห็บ การป้องกันและแก้ไขภัยแล้ง เพิ่มปริมาณน้ําฝนในพื้นที่เกษตรกรรม และการเติมน้ําต้นทุนให้เขื่อนกักเก็บน้ํา เพิ่มปริมาณน้ําเก็บกักให้กับเขื่อนต่างๆ ทั่วประเทศ เพื่อสํารองไว้เป็นน้ําต้นทุนในการบริหารจัดการน้ําในช่วงฤดูแล้ง
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871